Here is a page extracted from Wikipedia that may contain CSS, HTML, and a lot of unformatted text.

Title: Batalla de Điện Biên Phủ
Content: Se conoix con o nombre de batalla de Điện Biên Phủ (u batalla de Dien Bien Phu; en francés bataille de Diên Biên Phu, en vietnamita Trận Điện Biên Phủ) a una batalla escaicita mientres a Guerra d'Indochina, que prencipió o 13 de marzo de 1954 y remató o 7 de mayo d'ixa mesma anyada, y en a cual luitoron d'una man as tropas d'o Việt Minh mandatas por Võ Nguyên Giáp y, d'atra man, as tropas de l'Exercito francés mandatas por Christian de La Croix de Castries. A batalla se desembolicó en Điện Biên Phủ una chicota plana a o norueste de Vietnam, amán d'as mugas d'ixe país con China y Tailandia, que os franceses heban ocupato en a dita Operación Castor en zaguerías de 1953, y remató con a redota francesa. Ista redota fació que Francia, por meyo d'os Alcuerdos de Chinevra (chulio de 1954), aceptase a suya redota en a guerra y cedese a independencia a la metat norte de Vietnam, que esdevenió Vietnam d'o Norte. O paralelo 17 esdevenió asinas a muga entre Vietnam d'o Norte y Vietnam d'o Sud, que dimpués luitoron en a Guerra de Vietnam.

En a batalla de Điện Biên Phủ parteciporon, por parte francesa, tropas regulars de l'Exercito francés (encuyendo-ie a Lechión forana francesa), a mas de tropas de l'Exercito colonial francés (soldatos de Marruecos y Alcheria) y d'as tropas paracayidistas vietnamitas. Antiparte, a mayor parte d'as tropas que en ixe inte feban parte d'o Việt Minh prenioron parte en a batalla.

Filmografía 
 1966: Lost Command, dirichita por Mark Robson, con Anthony Quinn, Alain Delon y George Segal, que prencipia con una escena de lanzamiento de paracayidistas franceses sobre Điện Biên Phủ en os zaguers momentos d'a batalla.

Vinclos externos 

Batallas d'a Guerra d'Indochina
Batallas de 1954
Batallas de Francia
Batallas de Vietnam